Návrh

Mestská časť Bratislava-Dúbravka

Dodatok č. 1 k Organizačnému poriadku
 Miestneho úradu Mestskej časti Bratislava-Dúbravka

§ 1

Miestne zastupiteľstvo mestskej časti Bratislava – Dúbravka uznesením č. ........./2009 na svojom zasadnutí dňa ...............2009 schválilo tento dodatok č. 1 k Organizačnému poriadku Miestneho úradu mestskej časti Bratislava – Dúbravka:

§ 2

Organizačný poriadok Miestneho úradu mestskej časti Bratislava – Dúbravka sa  v prílohách č. 3a, 3b, 3c, 3e, 3f, 3g, 3h a 3i,(okrem prílohy č. 3d), ktoré sa týkajú organizačných poriadkov materských škôl dopĺňa takto:

1.	V článku  4  prílohy č. 3a, 3b, 3c, 3e, 3f, 3g, 3h a 3i,(okrem prílohy č. 3d), sa vkladá nový oddiel 2, ktorý znie: „Do kategórie vedúcich pedagogických zamestnancov patrí aj zástupca riaditeľa školy, ktorý riadi a kontroluje prácu podriadených zamestnancov podľa činností určených riaditeľom školy v pracovnej náplni zástupcu riaditeľa“. 
Doterajšie oddiely 2 až 5 sa označia ako 3 až 6.

2.	V článku 6 prílohy č. 3a , 3b, 3c, 3e, 3f, 3g, 3h a 3i, (okrem prílohy č. 3d)  sa v oddieli 1 dopĺňa za  funkciu „Riaditeľ školy“ nová funkcia, ktorá znie: „Zástupca riaditeľa“.

3.	V článku 6 prílohy č. 3a , 3b, 3c, 3e, 3f, 3g, 3h a 3i, (okrem prílohy č. 3d) sa pododdiel 1.1.3 dopĺňa novým písm. d), ktoré znie: „ prácu zástupcu riaditeľa materskej školy“.

4.	V článku 6 prílohy č. 3a , 3b, 3c, 3e, 3f, 3g, 3h a 3i, (okrem prílohy č. 3d) pododdiel  1.2  znie:

„1. 2 Zástupca riaditeľa 

a)	priamo riadi  činnosť podriadených zamestnancov – triednych učiteľov alebo prevádzkových zamestnancov školy, okrem zamestnancov školských jedální. 
b)	zastupuje riaditeľa školy v neprítomnosti v plnom rozsahu okrem pracovno-právnych vzťahov, 
c)	za výsledky riadiacej práce a kontrolu zodpovedá priamo riaditeľovi materskej školy,
d)	vykonáva iné riadiace činnosti podľa pokynov riaditeľa materskej školy určené v jeho pracovnej náplni.“
      Pôvodný pododdiel 1. 2 „Vedúci školskej jedálne“ sa označí ako pododdiel 1. 3 .
5.  V prílohe č. 3a, 3b, 3c, 3e, 3f, 3g, 3h a 3i, (okrem prílohy č. 3d)  sa do organizačnej štruktúry materskej školy do priamej podriadenosti riaditeľa materskej školy dopĺňa funkcia „zástupca riaditeľa“.

§ 3

Tento dodatok k Organizačnému poriadku Miestneho úradu mestskej časti Bratislava - Dúbravka nadobúda účinnosť dňom schválenia.

                                                                                                        Ing. Ján Sandtner
                                                                                                                starosta